b'\n_START_ARTICLE_\nMiro Petek\n_START_SECTION_\n\xc5\xbdivljenjepis\n_START_PARAGRAPH_\nMiro Petek, vodja slu\xc5\xbebe za stike z javnostjo pri Slovenski demokratski stranki, je leta 1984 na takratni Fakulteti za sociologijo, politologijo in novinarstvo diplomiral iz novinarstva na temo Primerjalni vidiki podru\xc5\xbebljanja tiska. \xc5\xbde v \xc5\xa1tudentskih letih je pisal za ve\xc4\x8d slovenskih medijev, po diplomi pa se je zaposlil pri mariborskem dnevniku Ve\xc4\x8der, kjer je pisal o nepravilnostih tranzicije in lastninjenja na Koro\xc5\xa1kem. Leta 2000 je prejel nagrado Dru\xc5\xa1tva novinarjev Slovenije za izstopajo\xc4\x8de novinarsko delo, naslednje leto pa sta mu Nova Revija in Dru\xc5\xa1tvo slovenskih pisateljev podelila \xc5\xa1e Jur\xc4\x8di\xc4\x8devo nagrado. 28. februarja 2001 je bil pred doma\xc4\x8do hi\xc5\xa1o v Me\xc5\xbeici tar\xc4\x8da brutalnega napada, v katerem je javnost videla poskus napada na svobodo tiska in neodvisnost novinarjev, in ki \xc5\xa1e danes ni do\xc4\x8dakal sodnega epiloga. Po tem napadu se je podal v politiko. Na parlamentarnih volitvah 2004 je bil na listi Slovenske demokratske stranke izvoljen v Dr\xc5\xbeavni zbor Republike Slovenije, februarja 2005 pa je bil na nadomestnih volitvah (za mesto pokojnega svetnika Franca Klav\xc5\xbea) izvoljen \xc5\xa1e v me\xc5\xbei\xc5\xa1ki ob\xc4\x8dinski svet._NEWLINE_Na dr\xc5\xbeavnozborskih volitvah leta 2011\n_START_SECTION_\nNapad na Mira Petka\n_START_PARAGRAPH_\nKo se je Miro Petek 28. februarja 2001 vra\xc4\x8dal domov, sta ga pred doma\xc4\x8do hi\xc5\xa1o v Me\xc5\xbeici brutalno napadla dva storilca in mu do neprepoznavnosti izmali\xc4\x8dila obraz. V slovenjgra\xc5\xa1ki bolni\xc5\xa1nici so mu sicer uspeli re\xc5\xa1iti \xc5\xbeivljenje, policija pa je slabo zavarovala kraj dogodka in dopustila, da je cestno podjetje splu\xc5\xbeilo sneg s sledovi storilcev._NEWLINE_Kljub optimisti\xc4\x8dnim izjavam policije, da\xc2\xa0\xc2\xbbstorilcem \xc5\xbee dihajo za ovratnik\xc2\xab, se preiskava ni in ni premaknila z mrtve to\xc4\x8dke, po letu in pol je primer od slovenjgra\xc5\xa1kega prevzelo mariborsko to\xc5\xbeilstvo pod vodstvom Elizabete Gy\xc3\xb6rk\xc3\xb6s, ki je napad prekvalificiralo v poskus umora, septembra 2003 pa so bili aretirani prvi osumljenci in 12. maja 2004 se je v Murski Soboti pri\xc4\x8delo sojenje Andreju \xc5\xa0trucu, Dragu Hojniku, Nevenu Koludrovi\xc4\x8du, Stanislavu Vogrincu in Branku Pucu. Sojenje se je 29. avgusta 2005 kon\xc4\x8dalo z oprostilnimi sodbami za vse, naro\xc4\x8dniki napada pa do sedaj sploh \xc5\xa1e niso bili ovadeni._NEWLINE_\xc5\xbde leta 2001 je bila ustanovljena parlamentarna komisija pod vodstvom Mirka Zamernika, ki je preiskovala ozadje napada._NEWLINE_S primerom je bila seznanjena tudi Mednarodna zveza novinarjev (IFJ), ki je 14. junija 2002 podala poro\xc4\x8dilo, ki ugotavlja, da\xc2\xa0\xc2\xbbje svoboda tiska na Koro\xc5\xa1kem in v ostalem delu Slovenije, ironi\xc4\x8dno gledano, v rokah policije\xc2\xab.'